На основу Решења о банкротству Привредног суда у Пожаревцу 4.Ст.16/2018 од 13.02.2019. године, а у складу са чланoвима 131., 132. и 133. Закона о стечају («Службени гласник Републике Србије» број 104/2009, 99/2011 – др.закон, 71/2012 – одлука УС, 83/2014, 113/2017 и 44/2018), Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број 62/2018), стечајни управник стечајног дужника

**" ЏОНИ КОМ " доо - у стечају**

**Велика Плана, 28. октобра бр. 30**
**ОГЛАШАВА**

**продају имовинских целина јавним надметањем**

|  |  |  |  |
| --- | --- | --- | --- |
| Број целине | Предмет продаје | Почетна цена | Депозит за учешће |
| 1 | **Непокретна имовина – Управна зграда са централним магацином** у власништву стечајног дужника, у ул. Кнеза Милоша бр. 126 у Свилајнцу, уписана у ЛН бр 8928 КО Свилајнац као својина приватна, обим удела 1/1, и то: • катастарске парцеле број 6399/3, 6404, 6405, земљиште у грађевинском подручју, укупне површине 68 а 7 м2• помоћна зграда - надстрешница за складиштење робе, број зграде 1, спратности Пр, укупне површине 1.237 м2, постојећа на кп. бр. 6404 и 6405• пословна зграда за коју није утврђена делатност, број зграде 1, спратности Пр+1, укупне површине 539 м2, постојећа на кп.бр.6405**Покретна имовина** на локацији Управне зграде са централним магацином у ул. Кнеза Милоша бр. 126 у Свилајнцу• канцеларијска опрема и инвентар  | 23.020.240,17 | 9.208.096,07 |
| 2 | **Покретна имовина** на локацији Управне зграде са централним магацином у ул. Кнеза Милоша бр. 126 у Свилајнцу• гасни виљушкар Toyota 2-7 FG 35 носивости 4 t са плинском боцом | 300.000,00 | 120.000,00 |
| 3 | **Покретна имовина** на локацији Управне зграде са централним магацином у ул. Кнеза Милоша бр. 126 у Свилајнцу• машине за мешање боје Kreis disolver KDV201, машине за боју дозатори, апарат за тачкасто заваривање, алат за пресу, стубна бушилица, Варстрој рамови, Варстрој апарати за аргонско варење, пластичне цистерне, каде за испитивање радијатора, рамови разни | 385.000,00 | 154.000,00 |
| 4 | **Покретна имовина** на локацији Магацина у ул. 28. октобра бр.30 у Великој Плани• канцеларијска и остала опрема и резервни делови  | 183.550,00 | 73.420,00 |
| 5 | **Покретна имовина** на локацији Магацина у ул. 28. октобра бр.30 у Великој Плани• пресе Weingarten, машине за дупло и тачкасто варење Soudronic, укупно пет машина | 1.250.000,00 | 500.000,00 |
| 6 | **Покретна имовина** на локацији Магацина у ул. 28. октобра бр.30 у Великој Плани• залихе робе: радијатори, т комади, лим, носачи климе, успонске цеви, итд | 570.600,00 | 228.240,00 |
| 7 | **Залихе робе** на локацији Централног Магацина у ул. Кнеза Милоша бр. 126 у Свилајнцу: пвц цеви фитинг за водовод и канализацију | 461.950,00 | 184.780,00 |
| 8 | **Залихе робе** на локацији Централног Магацина у ул. Кнеза Милоша бр. 126 у Свилајнцу: гумени материјал, гумене траке и гумене подлошке у количини од 252.860 кг  | 402.800,00 | 161.120,00 |

**Напомена:** Списак непокретне и покретне имовине стечајног дужника по имовинским целинама, као и статус исте, детаљно је приказан у продајној документацији.

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од: **60.000,00** динара са ПДВ-ом за целину број 1 и по **12.000,00** динара са ПДВ-ом за целине број 2, 3, 4, 5, 6, 7 и 8 (профактуре се могу преузети сваког радног дана у периоду од 9 до 14 часова у Смедеревској Паланци, ул. Првог српског устанка 190, канцеларија стечајног управника, уз обавезну предходну најаву стечајном управнику). Рок за откуп продајне документације је **17.11.2020.** године.
2. Уплате **депозит у висини** од: **9.208.096,07** динара за целину број 1, **120.000,00** динара за целину број 2, **154.000,00** динара за целину број 3, **73.420,00** динара за целину број 4, **500.000,00** динара за целину број 5, **228.240,00** динара за целину број 6, **184.780,00** динара за целину број 7 и **161.120,00** динара за целину број 8, на текући рачун стечајног дужника број: **160-527331-56 код Интеза банке ад Београд** или као депозит положе неопозиву првокласну банкарску гаранцију наплативу на први позив, најкасније **на дан** одржавања продаје (рок за уплату депозита је **24.11.2020. године)**. Банкарска гаранција мора имати **рок важења до 25.01.2021. године**. У обзир ће се узети само банкарске гаранције које пристигну на назначену адресу у назначено време.
3. Потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању без гаранција стечајног управника у погледу евентуалних недостатака на предмету продаје и може се разгледати након откупа продајне документације, сваким радним даном од 10 до 14 часова, а најкасније два дана пре заказане продаје (уз претходну најаву стечајном управнику).

Стечајном управнику се **најкасније на дан** одржавања продаје, односно најкасније до истека времена за регистрацију учесника **(24.11.2020. године до 10.50 часова)** доставља:Пријава за учешће на јавном надметању са Изјавом о губитку права на повраћај депозита, потписане лично или од стране овлашћеног лица, са доказом да је у питању овлашћено лице, копија банкарске гаранције или фотокопија доказа о уплати депозита и фотокопија пуномоћја овереног пред јавним бележником за заступање на јавном надметању, ако јавном надметању присуствује овлашћени представник. Учесник који предаје пријаву као правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за физичка и правна лица, доставља и фотокопију уговора о конзорцијуму и фотокопију овлашћења за заступање конзорцијума.

**Јавно надметање** одржаће се дана **24.11.2020. године** у **11:00** часова (10 минута по истеку времена за РЕГИСТРАЦИЈУ УЧЕСНИКА) на адреси: **Управна зграда Холдинг корпорације Гоша, улица Индустријска број 70, 11420 Смедеревска Паланка.**

**Регистрација учесника** почиње 24.11.2020. године у 9:00 часова, а завршава се 24.11.2020. годинеу 10:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. оглашава имовину која се нуди на продају и оглашава почетну цену;
4. позива учеснике да прихвате почетну цену и сваку наредну цену према унапред предвиђеном увећању цене;
5. одржава ред на јавном надметању;
6. проглашава за купца учесника који је прихватио највишу понуђену цену;
7. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре закључења купопродајног уговора, након чега ће му бити враћена гаранција.

Закључењу купопродајног уговора у законом прописаној форми се приступа се под условом да је депозит који је обезбеђен банкарском гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15 дана** од дана закључења купопродајног уговора у законом прописаној форми. Ако проглашени купац одбије да потпише уговор у законом прописаној форми или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

**Порези се додају на постигнуту купопродајну цену, као и трошкови који произлазе из закљученог купопродајног уговора и падају на терет купца.**

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од осам (8) радних дана од дана завршетка јавног надметања. Стечајни управник не враћа депозит учесницима који су изгубили право на повраћај депозита.

**Особа за контакт - овлашћено лице: Стечајни управник Жељко Мијушковић, контакт телефон: 069.829.4488, e-mail:** **zeljko\_mijuskovic@yahoo.com****.**